**ŠOLSKI SKLAD OŠ PREŽIHOVEGA VORANCA JESENICE**

Cesta Toneta Tomšiča 5

4270 Jesenice

**Številka delovodnika: 900-4/2022-6**

**ZAPISNIK 1. SESTANKA ZA ŠOLSKO LETO 2024/25 (10. 9. 2024)**

Prisotne: Klavdija Kranjc Jensterle, Tina Prešeren, Medisa Brdar, Nizama Silić, Urška Žust, Mirela Bektašević (nova računovodja)

Opravičeno odsotna: Nataša Savčič

**DNEVNI RED:**

- menjava članice v odboru ŠS

- pregled dela v preteklem letu in potrditev zadnjega zapisnika

- pregled finančnega stanja

- potrditev korespondenčno odobrenih prošenj

- novosti iz strani računovodstva (prisotna tudi nova računovodkinja)

- dopolnitev in popravki Pravilnika ŠS

- plan dela za novo šol. leto

- razno

**Ad 1.) Menjava članice v odboru ŠS**

Članica Klavdija Kranjc Jensterle je z novim šolskim letom postala pomočnica ravnateljice, zato opušča mesto članice v odboru Šolskega sklada. Nova članica je tako postala Metka Kacin, ki bo sedaj predstavnica šole in podpredsednica ŠS.

**Ad 2.) Pregled dela v preteklem letu in potrditev zadnjega zapisnika**

Zapisnik prejšnjega sestanka z dne 10. 9. 2024 je bil pregledan in soglasno potrjen s strani članic odbora šolskega sklada.

V prejšnjem šolskem letu smo odobrile 26 prošenj, od tega šola v naravi še ni upoštevana. Ob tem je računovodkinja povedala, da je potrebne račune iz ŠVN ponovno pregledati in urediti.

**Ad 3.) Pregled finančnega stanja**

Zdajšnje stanje na računu je približno 10.000€. Skupni prihodek je bil 9.159 € (slabih 1.000 € mesečno) ter 2.300 €, ki je bil prihodek papirnih akcij.

**Ad 4.) Potrditev korespondenčno odobrenih prošenj**

Poslanih je bilo kar nekaj prošenj za financiranje delovnih zvezkov, od tega smo 100 % financiranje odobrile 16 učencem ter 70 % sofinanciranje 8 učencem. Skupaj je to naneslo 1.200 €. Ostale prošnje niso ustrezale kriterijem za sofinanciranje.

Računovodkinja je predlagala ravnateljici, da naj se za JV in OPB nameni določeno vsoto za fotokopije in papir.

SKLEP: Za JV in OPB se za fotokopije in papir nameni vsota v višini 500 €.

Članice se dogovorimo, da v prihajajočih prošnjah oblikujemo sklep, v katerem je zapisana vsota, ki je odobrena.

Pri šoli v naravi za 5. razrede smo že pred tem dogovorom odobrile vsoto 20 € na učenca. Ob tem računovodkinja opozori, da mora vodja šole v naravi vnaprej napovedati, kakšni so okvirni stroški ŠVN. Prav tako tudi kakšno vsoto sofinancira ministrstvo.

**Ad 5. ) Novosti iz strani računovodstva, dopolnitev in popravki Pravilnika ŠS**

Najprej je potrebno spremeniti pravilnik ŠS. Prav tako je potrebno dati izjavo o ŠS za prejemnike donacij, da lahko financiramo otrokom iz socialno ogroženih družin. Pri ŠS mora biti večji del sredstev namenjenih za šolo, šolske pripomočke in opremo, kar bistveno izboljša kakovost pouka. Članice smo sprejele predviden letni plan, ki ga bomo poskusile čim bolje upoštevati (60 % za nadstandard, 30 % za socialni transfer in 10 % za nadarjene). Sofinanciranje avtobusnih in drugih prevozov ter vstopnine ne spadajo v letni plan ŠS. Izjeme pri sofinanciranju tega so le učenci, ki so do 3. dohodkovnega razreda, so prinesli vsaj 5 kilogramov papirja in imajo poravnane dolgove do šole. Če pri tem računovodja opazi, da dolgi niso poravnani, kontaktira svetovalno službo, katera pogleda, kakšno je stanje pri družini.

Članice si želimo, da se učitelji čim več obračajo na ŠS s prošnjami, zato bomo oblikovale dopis za učitelje.

Prav tako je po pravilniku potrebno v odbor ŠS dodati še enega člana s strani šole. Predstavnici šole se strinjava, da bova premislili o novem članu in ga našli do prihodnjega sestanka.

**Ad 6.) Razno**

Članice se strinjamo, da se za naslednji bazar aktivirajo vsi razredi na šoli, in sicer tako pri izdelovanju izdelkov kot tudi pri sami prodaji. Tako bo vsak razred prodajal svoje izdelke. Pri tem bi podaljšali čas prodaje, ki bo letos od 12.00 do 19.00.

ŠS bi letos za bazar namenil 3.000 €, saj to spada v nadstandard našega letnega plana.

Zapisnik zapisala: Predsednica:

Tina Prešeren Urška Žust

Datum: 15. 9. 2024